चंपाई सोरेन ने पहली बार वर्ष 1991 के सरायकेला विधानसभा क्षेत्र से उपचुनाव में बतौर निर्दलीय प्रत्याशी के रूप में जीत दर्ज की थी और विधायक बने थे. इस चुनाव में चंपाई सोरेन ने सिंहभूम के तत्कालीन सांसद कृष्णा मार्डी की पत्नी मोती मार्डी को हराया था. इसके बाद उन्होंने कभी पीछे मुड़कर नहीं देखा. वर्ष 1995 के विधानसभा चुनाव में झामुमो के टिकट पर चुनाव लड़ कर बीजेपी के पंचु टुडू को 15246 वोट से हराकर फिर से विधायक बने थे. वर्ष 2000 के विधानसभा चुनाव में बीजेपी लहर के कारण अनंत राम टुडू के हाथों पहली बार चंपई सोरेन को 8783 वोटों के अंतर से हार का सामना करना पड़ा था. इसके बाद वर्ष 2005 में चंपाई सोरेन ने बीजेपी के लक्ष्मण टुडू को 882 वोटों के अंतर से हराकर जीत दर्ज की. 2009 के चुनाव में भी बीजेपी के लक्ष्मण टुडू को 3246 वोटों से हराकर जीत दर्ज की. वर्ष 2014 के विधानसभा चुनाव में 1115 और 2019 के विधानसभा चुनाव में करीब 15,667 हजार वोट से जीत दर्ज कर विधानसभा पहुंचे.